b'\n_START_ARTICLE_\nSOKO G-4 Super Galeb\n_START_SECTION_\nZgodovina\n_START_PARAGRAPH_\nLetalo je prvi\xc4\x8d poletelo 17. Julija 1978, serijska proizvodnja pa se je za\xc4\x8dela leta 1983. Namen izgradnje tega letala je bila zamenjava takrat \xc5\xbee zastarelih Galeba G-2 in Lockheeda T-33 v Jugoslovanskem vojnem letalstvu. G-4 Super Galeb ni nadgradnja Galeba G-2, kot je to napisano v nekaterih letalskih knjigah, saj se \xc5\xbee po obliki vidi, da je to popolnoma drugo letalo.\n_START_SECTION_\nRazvoj\n_START_PARAGRAPH_\nV zgodnjih devetdesetih je G-4 kandidiralo v nate\xc4\x8daju JPATS (Joint Primary Aircraft Training System) v ZDA, kjer je bil tudi zelo visoko ocenjen s strani ameri\xc5\xa1kih preskusnih pilotov. Na nate\xc4\x8daju nato ni uspelo, saj je bilo na koncu, izmed vseh 9 prijavljenih letal, izbrano letalo T-6 Texan II, sicer ameri\xc5\xa1ka razli\xc4\x8dica Pilatusa PC-9. Velik del krivde gre tudi na ra\xc4\x8dun takratne nestabilnosti in kasnej\xc5\xa1emu razpadu Jugoslavije._NEWLINE_Zasnova je bila tudi enosede\xc5\xbena razli\xc4\x8dica letala G-4, ki bi kasneje po vsej verjetnosti dobila ime G-5. Razli\xc4\x8dica bi imela bistveno ve\xc4\x8dje sposobnosti na boji\xc5\xa1\xc4\x8du vklju\xc4\x8dno z radarjem. Projekt G-5 so opustili zaradi razpada Jugoslavije.\n_START_SECTION_\nG-4M Super Galeb\n_START_PARAGRAPH_\nNajnovej\xc5\xa1a razli\xc4\x8dica letala G-4 je Galeb G-4M, ki je sedaj  v kon\xc4\x8dni preizkusni fazi, na\xc4\x8drtovanih s strani podjetja Lola Utva. Preizku\xc5\xa1anje se izvaja v letalskem preizkusnem centru v Batajnici. V primerjavi z verzijo G-4, lahko G-4M nosi dosti ve\xc4\x8d bojnega tovora, ima izbolj\xc5\xa1ane letalske sposobnosti, vgrajen nav/attack sistem, sistem HUD (kratica za heads-up display), ter izpolnjuje zahteve za sistem HOTAS (kratica za hands on throttle-and-stick), na nosilcih za oro\xc5\xbeje pa lahko nosi rakete zrak-zrak ter zrak-zemlja. Srbija ima namen vsa letala G-4 nadgraditi v verzijo G-4M.\n_START_SECTION_\nG-4MD\n_START_PARAGRAPH_\nNova razli\xc4\x8dica z najsodobnej\xc5\xa1o elektroniko, vendar pa je ta projekt \xc5\xa1e v nastajanju.\n_START_SECTION_\nOperativna slu\xc5\xbeba\n_START_PARAGRAPH_\nPrvotno je bilo letalo namenjeno za \xc5\xa1olanje pilotov, vendar pa se je kasneje odli\xc4\x8dno izkazalo tudi na bojnem podro\xc4\x8dju._NEWLINE_G-4 je do\xc5\xbeivel obse\xc5\xbeen spopad v Bosanski ter Kosovski vojni, kjer je bil v oporo kopenski vojski Srbije. Uporabljen je bil za zemeljske cilje. Med Bosansko vojno je Vojska republike Srbske poro\xc4\x8dala o uporabi Super galeba G-4. Uradniki Vojnega letalstva ZDA trdijo, da so sestrelili nekaj Super galebov G-4, vendar so bile te trditve umaknjene. Kajti edine uradne izgube z Vojske republike Srbske so bile 6 Jastrebov J-21  in dva Orla J-22._NEWLINE_Z letali je uspe\xc5\xa1no nastopala tudi letalska akrobatska skupina Lete\xc4\x8de zvezde, vendar pa je bilo vseh 7 letal uni\xc4\x8denih med bombardiranjem letal zveze NATO v Podgorici.\n_START_SECTION_\nOboro\xc5\xbeitev\n_START_PARAGRAPH_\nDvocevni top 23\xc2\xa0mm pod trupom in 4 nosilci pod krili za skupen tovor 1200\xc2\xa0kg. Kot dodatek ima G-4M pove\xc4\x8dano nosilnost na 1950\xc2\xa0kg in dva dodatna nosilca za rakete zrak-zrak tipa R-60/AA-8 Aphid. Prav tako lahko nosi izstrelke tipa AGM-65 Maverick, radijsko vodene izstrelke tipa Grom-A (Jugoslovanska kopija Ruskih AS-7 Kerry in pa TV-vodljive izstrelke zemlja-zrak, Grom-B, ki jih je Srbija zamenjala kot zamenjavo za izstrelke Maverick. Trenutno pa so v razvoju lasersko vodljive bombe.'